《将别旧山寄伯弓》
宋代·释永颐

吾道贵日损，纪纲休有力。
誓舍耕鉴资，生以给信食。
岁晏民物耗，霜枯鹰隼击。
寂士无丰姿，空田罄尘积。
小臧别我去，晚瓢先挂壁。
饥寒并一身，舍下无遗迹。
穷达不异趣，死生共短息，
硕友谅难舍，他山终易适。

作者简介：释永颐，字山老，号云泉，钱塘（今浙江杭州）人。居唐栖寺。与江湖诗人周晋仙、周伯弜父子等多有唱和。理宗淳祐十年（一二五○），上天竺佛光法师抗拒权贵侵占寺产，愤而渡江东归时，颐曾遗书慰问。有《云泉诗集》一卷传世。事见本集末附《上天竺志》永颐小传。　永颐诗，以读画斋刊《南宋群贤小集》本为底本，校以汲古阁影抄《南宋六十家小集》本（简称汲古阁本）等。新辑集外诗附于卷末。